Província de Carolina del Nòrd

La Província de Carolina del Nòrd (Province of North Carolina) fasiá d'en primièr partit de la Província de Carolina, que foguèt creada jos la carta de 1663. Los primièrs establients permanents de la Colonia de Carolina del Nòrd datan de 1653, quand Carles II d'Anglatèrra acordèt la carta creant la Carolina en 1663 per las tèrras al sud de la Colonia de Virgínia e al nòrd de la Florida espanhòla. Lo fach que la mitiat nòrd de la colonia diferenciat de biais significatiu de la mitiat sud, e per que lo transpòrt e las comunicacions entre las doas regions colonizadas èran dificilas, un deputat governaire diferent d'aquel del Sud fuguèt nomenat en 1691 per administrar la mitiat nòrd de la colonia. La division Nòrd e Sud s'acabèt en 1712, quitament se los mèsmes proprietaris contunhavan de contrarotlar ambedoas colonias. Una rebellion contra los proprietaris en Carolina del Sud en 1719 conduguèt a l'establiment d'un governaire reial dins la colonia en 1720, alara que los proprietaris contunhèron encara de causir los governaires de Carolina del Nòrd. En 1729, aprèp una decennia d'espèra lo govèrn britanic tornèt comprar de tèrras a sèt dels uèit Lords Proprietaris, ambedoas Carolinas venguèron colonias reiala. Lo rèste (Districte de Granville) demorèt dins la familha Carteret fins a 1776. Èra una de las Tretze Colonias britanicas de l'America del Nòrd que se rebellèron contra lo govèrn britanic en 1775 e que proclamèron lor independéncia creant alara los Estats Units d'America. Venguèt l'estat actual de Carolina del Nòrd dels Estats Units d'America

 Referéncias 
Ekirch, A. Robert.  "Poor Carolina": Politics and Society in Colonial North Carolina, 1729-1776.  University of North Carolina Press, 1981.
Lefler, Hugh T., and William S. Powell.  Colonial North Carolina: A History.  Scribner, 1973.
Categoria:Tretze Colonias